ai4bharat/Pralekha huggingface dataset:
અંતરિક્ષ વિભાગ
પ્રધાનમંત્રીના નેતૃત્વમાં સ્પેસ ટેકનોલોજી દેશના દરેક ઘર સુધી પહોંચી ગઈ છે: ડૉ. જીતેન્દ્ર સિંહ
કેન્દ્રીય રાજ્ય અવકાશ મંત્રીએ આજે અમદાવાદ ખાતે ‘ટ્રાન્સફોર્મિંગ ઈન્ડિયા માટેની સિસ્ટમ: અવસરો અને પડકારો’ પર રાષ્ટ્રીય પરિષદને સંબોધન કર્યું
કેન્દ્રીય ઉત્તર પૂર્વીય ક્ષેત્રીય વિકાસ રાજ્ય મંત્રી , પ્રધાનમંત્રી કાર્યાલય, કર્મચારી, જાહેર ફરિયાદ અને પેન્શન, અણુ ઉર્જા અને અવકાશ વિભાગના રાજ્યમંત્રી ડો. જીતેન્દ્ર સિંઘે જણાવ્યું કે પાંચ વર્ષ દરમિયાન પ્રધાનમંત્રી શ્રી નરેન્દ્ર મોદીના નેતૃત્વમાં સ્પેસ ટેકનોલોજી દરેક ઘર સુધી પહોંચી ગઈ છે. તેમણે જણાવ્યું, “આપણા પ્રધાનમંત્રી પાસે કુદરતી રીતે વૈજ્ઞાનિક સ્વભાવ છે. તેઓ ક્યારેય પણ વૈજ્ઞાનિકોને પ્રોત્સાહન આપવામાં પાછા પડતા નથી અને તેનું ઉદાહરણ છે ચંદ્રયાન મિશન. તેઓ ચંદ્રયાન લેન્ડિંગના સાક્ષી બનવા માટે ખુદ હાજર રહ્યા હતા.” કેન્દ્રીય મંત્રી આજે અમદાવાદમાં સ્પેસ એપ્લિકેશન સેન્ટર ખાતે આયોજિત ‘ટ્રાન્સફોર્મિંગ ઈન્ડિયા માટેની સિસ્ટમ: અવસરો અને પડકારો’ પર રાષ્ટ્રીય પરિષદના ઉદ્ઘાટન સમારંભ દરમિયાન સંબોધન કરી રહ્યા હતા.
(સામાન્ય લોકો માટે સ્પેસ ટેકનોલોજીના ઉપયોગ પર ભાર આપતા તેમણે જણાવ્યું હતું કે માર્ગ પરિવહન, રેલવે, માનવ રહિત રેલવે ક્રોસિંગ તેમજ મનરેગા અંતર્ગત ચાલતા કાર્યોના જીઓ ટેગિંગ વગેરે સ્પેસ ટેકનોલોજીના ઉપયોગના કેટલાક ઉદાહરણો છે. તેમણે જણાવ્યું હતું કે ત્રણ-ચાર વર્ષ પહેલા માનવરહિત રેલવે ક્રોસિંગ પર અકસ્માતના બનાવો સાંભળવા મળતા હતા. પરંતુ સ્પેસ ટેકનોલોજીના ઉપયોગથી આવા અકસ્માતોમાં ધરખમ ઘટાડો જોવા મળ્યો છે. તેમણે વધુમાં જણાવ્યું હતું કે ઉત્તર પૂર્વ ક્ષેત્રમાં ફંડ યુટીલાઈઝેશન સર્ટિફિકેટ મેળવવામાં મુશ્કેલી પડતી હતી. સ્પેસ ટેકનોલોજીના ઉપયોગથી આવા અટવાયેલા રૂ. 7000 કરોડ રૂપિયાના ફંડ યુટીલાઈઝેશન સર્ટિફિકેટ મેળવવામાં સફળતા મળી છે.
ઈસરો અને અવકાશ વિભાગની પ્રશંસા કરતાં ડૉ જિતેન્દ્ર સિંહે કહ્યું કે ઇસરોએ નિષ્ઠા અને પ્રતિબદ્ધતા દ્વારા એક એવી કાર્ય સંસ્કૃતિનું નિર્માણ કર્યું છે, જેનું અન્ય વૈજ્ઞાનિક સમુદાયે અનુસરણ કરવું જોઈએ. તેમણે જણાવ્યું, “હું ગર્વ સાથે કહું છું કે ભારત ટૂંક સમયમાં સુપરપાવર બનશે અને તેની શરૂઆત અવકાશ વિભાગથી થશે.”
ઈસરોના ચેરમેન ડોક્ટર કે સિવને જણાવ્યું હતું કે યુવાપેઢીએ દેશના ભવિષ્યને આકાર આપવા માટે આગળ આવવું જોઈએ. તેમણે જણાવ્યું હતું કે સિસ્ટમ એન્જિનિયરિંગ કોમ્પલેક્સ સિસ્ટમને પરિભાષિત કરે છે. સિસ્ટમ એન્જિનિયરિંગનો હેતુ સર્વશ્રેષ્ઠ સિસ્ટમ નિર્માણ કરવા પૂરતો મર્યાદિત નથી પરંતુ વ્યાજબી અને હેતુ સિદ્ધ થાય તેવી સિસ્ટમ નિર્માણ કરવાનો છે. તેમણે જણાવ્યું કે સિસ્ટમ એન્જિનિયરિંગ અવકાશ મિશનમાં રહેલા રિસ્કને ઓછું કરે છે.
આ બે દિવસીય રાષ્ટ્રીય પરિષદનું આયોજન ઇન્ડિયન સોસાયટી ઓફ સિસ્ટમ ફોર સાયન્સ એન્ડ એન્જિનિયરિંગ  અને સ્પેસ એપ્લીકેશન સેન્ટર દ્વારા કરવામાં આવ્યું હતું. ઉદ્ઘાટન સમારંભ દરમિયાન મંત્રીશ્રીએ પરિષદના સોવેનીયરનું વિમોચન કર્યું હતું તથા ISSE પુરસ્કારો પણ એનાયત કર્યા હતા.
J.Khunt
યુવા બાબતો અને રમત મંત્રાલય
અત્યાર સુધી 10 લાખ થી વધુ લોકો લઈ ચૂક્યા છે ખેલો ઈન્ડિયાને સફળ બનાવવાના શપથ
નવી દિલ્હી, 30-01-2018
કેન્દ્ર સરકારના ખેલો ઈન્ડિયા અભિયાનને સફળ બનાવવા માટે અત્યાર સુધી 10 લાખથી વધુ લોકો શપથ લઈ ચૂક્યા છે.
કેન્દ્રીય રમત તેમજ યુવા બાબતોના મંત્રી શ્રી રાજ્યવર્ધન સિંહ રાઠોડે ગત દિવસોમાં ખેલો ઈન્ડિયા શપથનાં કાર્યક્રને શરૂ કરાવ્યો હતો. આ ઉપરાંત ખેલો ઈન્ડિયા એન્થમ પ્રસ્તુત થવાનાં બે દિવસોમાં 20 કરોડ લોકો દ્વારા પસંદ કરવામાં આવ્યું છે.
અત્યાર સુધીમાં 11 લાખ લોકો ખેલો ઈન્ડિયા શપથ લઈ ચૂક્યા છે. ખેલો ઈન્ડિયા શપથ આ રમતોને સફળ બનાવવાના ઉદ્દેશ્યથી શરૂ કરાઈ છે.
ખેલો ઈન્ડિયાના માધ્યમથી ભારત સરકાર નાની ઉંમરની પ્રતિભાઓની શોધ કરી તેમને આંતરરાષ્ટ્રીય પ્લેટફોર્મ પર ભારતના ચેમ્પિયન તરીકે તૈયાર કરવા ઈચ્છે છે.
ખેલો ઈન્ડિયા શપથ એટલ કે જેટલી થઈ શકે એટલી લોકોને દેશની ખેલ ભાવના બનાવી રાખવા અને તેને પ્રોત્સાહિત કરવાનો સંદેશ આપે છે. આ એ ક્રાંતિકારી અભિયાન પ્રત્યે ભારતના શપથ છે, જે અંતર્ગત જમીની સ્તર પર ખેલાડીઓને પસંદ કરી તેને વૈશ્વિક સ્તર પર ચમકાવવા માટે તૈયાર કરાશે.
ખેલો ઈન્ડિયા અભિયાન અંતર્ગત પહેલા ખેલો ઈન્ડિયા સ્કૂલ ગેમ્સનું આયોજન 31 જાન્યુઆરી થી 8 ફેબ્રુઆરી સુધી રાષ્ટ્રીય રાજધાનીના પાંચ આયોજિત સ્થળ પર થશે. એના અંતર્ગત 16 રમતોમાં 3200 થી વધુ ખેલાડીઓ ભાગ લેશે અને 199 પદકો માટે સ્પર્ધાનું આયોજન થશે.
ખેલો ઈન્ડિયાને સફળ બનાવવા માટે જો તમે પણ શપથ લેવા ઈચ્છતા હોય તો તમે www.kheloindia.gov.in પર લોગ ઈન કરો અથવા 902-900-1431 પર મિસ્ડ કોલ આપીને તમે પણ આ શપથ લઈ શકો છો.
J.Khunt/GP
(Visitor Counter : 159
પ્રધાનમંત્રીનું કાર્યાલય
પ્રધાનમંત્રીએ જમ્મુ-કાશ્મીરમાં આતંકવાદીઓના કાવતરાને નિષ્ફળ બનાવવા બદલ સુરક્ષા દળોનો આભાર માન્યો
પ્રધાનમંત્રી શ્રી નરેન્દ્ર મોદીએ જૈશ-એ-મોહમ્મદના આતંકવાદીઓના કાવતરાને નિષ્ફળ બનાવવા બદલ સુરક્ષા દળોનો આભાર માન્યો છે, જેમણે જમ્મુ-કાશ્મીરમાં પાયાના સ્તરની લોકશાહી કવાયતોને લક્ષ્યાંક બનાવી છે.
પ્રધાનમંત્રીએ ટ્વિટ કર્યું હતું કે “પાકિસ્તાન સ્થિત આતંકવાદી સંગઠન જૈશ-એ-મોહમ્મદ સાથે સંકળાયેલા 4 આતંકવાદીઓના કાવતરાને નિષ્ફળ બનાવવાની સાથે તેમની પાસે રહેલા શસ્ત્રો અને વિસ્ફોટકોના વિશાળ જથ્થાની હાજરી સૂચવે છે કે મોટા પાયે વિનાશ સર્જવાના તેમના પ્રયત્નો ફરી એકવાર નિષ્ફળ ગયા છે."
શ્રી મોદીએ જણાવ્યું કે “અમારા સુરક્ષા દળોએ ફરી વાર બહાદુરી અને વ્યાવસાયીકરણ પ્રદર્શિત કર્યું છે. તેમની જાગૃતતાનો આભાર, તેઓએ જમ્મુ-કાશ્મીરમાં પાયાના સ્તરની લોકશાહી કવાયતોને લક્ષ્યાંક બનાવવાના એક નકારાત્મક કાવતરાને હરાવી દીધું છે."
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ વર્લ્ડ રેસલિંગ ચેમ્પિયનશિપ 2021માં મેડલ જીતવા માટે અંશુ મલિક અને સરિતા મોરને અભિનંદન આપ્યા
પ્રધાનમંત્રી શ્રી નરેન્દ્ર મોદીએ વર્લ્ડ રેસલિંગ ચેમ્પિયનશિપ 2021માં રજત ચંદ્રક જીતવા બદલ અંશુ મલિક અને કાંસ્ય ચંદ્રક માટે સરિતા મોરને અભિનંદન પાઠવ્યા છે.
પ્રધાનમંત્રીએ ટ્વિટ કર્યું:
"વર્લ્ડ રેસલિંગ ચેમ્પિયનશિપ 2021માં રજત ચંદ્રક જીતવા બદલ @OLyAnshu અને કાંસ્ય ચંદ્રક માટે @saritamor3ને અભિનંદન. આ ઉત્કૃષ્ટ રમતવીરોને તેમના ભાવિ પ્રયાસો માટે શુભેચ્છાઓ."
SD/GP/JD
(
માનવ સંસાધન વિકાસ મંત્રાલય
પરિક્ષા પે ચર્ચા 2022 ની 5મી આવૃત્તિમાં ભાગ લેવા માટે નોંધણી તારીખ 3જી ફેબ્રુઆરી, 2022 સુધી લંબાવવામાં આવી
પરિક્ષા પે ચર્ચાની 5મી આવૃત્તિમાં ભાગ લેવાની છેલ્લી તારીખ 3જી ફેબ્રુઆરી, 2022 સુધી લંબાવવામાં આવી છે. પ્રધાનમંત્રી શ્રી નરેન્દ્ર મોદીએ એક અનોખા ઇન્ટરેક્ટિવ પ્રોગ્રામ - પરિક્ષા પે ચર્ચાની કલ્પના કરી હતી જેમાં જીવનને ઉત્સવ તરીકે ઉજવવા માટે પરીક્ષાઓમાંથી ઉદ્ભવતા તણાવને દૂર કરવા તેમની સાથે ચર્ચા કરવા અને તેને દૂર કરવા સમગ્ર દેશમાંથી વિદ્યાર્થીઓ, વાલીઓ, શિક્ષકો અને વિદેશથી પણ વાતચીત કરવામાં આવે છે.
આ પ્રોગ્રામનું ફોર્મેટ 2021ની જેમ ઓનલાઈન મોડમાં રાખવાની દરખાસ્ત છે. ધોરણ 9 થી 12 ના શાળાના વિદ્યાર્થીઓ, શિક્ષકો અને વાલીઓ ઓનલાઈન સ્પર્ધા દ્વારા પસંદ કરવામાં આવશે. https://innovateindia.mygov.in/ppc-2022/ પર નોંધણી 28મી ડિસેમ્બર 2021 થી 3જી ફેબ્રુઆરી, 2022 સુધી લાઈવ છે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગ્રામીણ વિકાસ મંત્રાલય
કેન્દ્રીય ગ્રામીણ વિકાસ અને પંચાયતી રાજ મંત્રી શ્રી ગિરિરાજ સિંહ મહાત્મા ગાંધી NREGA હેઠળ પ્રોજેક્ટ UNNATIના 75 પ્રશિક્ષિત ઉમેદવારોનું સન્માન કરશે
કેન્દ્રીય ગ્રામીણ વિકાસ અને પંચાયતી રાજ મંત્રી શ્રી ગિરિરાજ સિંહ આઝાદી કા અમૃત મહોત્સવની ઉજવણીના ભાગરૂપે 24મી માર્ચ 2022ના રોજ ડૉ. આંબેડકર ઈન્ટરનેશનલ સેન્ટર, નવી દિલ્હી ખાતે મહાત્મા ગાંધી NREGA હેઠળ પ્રોજેક્ટ UNNATIના 75 પ્રશિક્ષિત ઉમેદવારોનું સન્માન કરશે. આ કાર્યક્રમ દરમિયાન ગ્રામીણ વિકાસ રાજ્ય મંત્રી સાધ્વી નિરંજન જ્યોતિ અને શ્રી ફગ્ગન સિંહ કુલસ્તે અને પંચાયતી રાજ રાજ્ય મંત્રી શ્રી કપિલ મોરેશ્વર પાટીલ સાથે સચિવ  શ્રી નાગેન્દ્ર નાથ સિંહા અને સંયુક્ત સચિવ  શ્રી રોહિત કુમાર પણ હાજર રહેશે.
પ્રશિક્ષિત ઉમેદવારો શેર કરશે કે કેવી રીતે પ્રોજેક્ટ UNNATI તાલીમે તેમના જીવનમાં સકારાત્મક ફેરફારો લાવ્યા અને તેમને જીવન જીવવાની નવી ટકાઉ આજીવિકાની તક આપી.
પ્રોજેક્ટ UNNATIના 75 પ્રશિક્ષિત ઉમેદવારો સાથે, મંત્રી રાજ્યો/ કેન્દ્રશાસિત પ્રદેશોના RSETI સાથે સંકળાયેલા બેન્કર્સનું પણ સન્માન કરશે, જેમણે પ્રોજેક્ટ UNNATI ઉમેદવારોની તાલીમ સફળતાપૂર્વક પૂર્ણ કરવામાં ફાળો આપ્યો છે અને તેમને કમાણીનો નવો કુશળ માર્ગ બતાવ્યો છે.
પ્રોજેક્ટ 'UNNATI', એક કૌશલ્યલક્ષી પ્રોજેક્ટ તરીકે મહાત્મા ગાંધી નરેગા લાભાર્થીઓના કૌશલ્ય આધારને અપગ્રેડ કરવાનો ઇરાદો ધરાવે છે, અને ત્યાંથી તેમની આજીવિકામાં સુધારો કરે છે, જેથી તેઓ વર્તમાન આંશિક રોજગારમાંથી પૂર્ણ-સમયની રોજગાર તરફ આગળ વધી શકે અને તેથી મહાત્મા ગાંધી NREGS પરની તેમની નિર્ભરતા ઘટાડી શકે.
આ પ્રોજેક્ટ સ્વ-રોજગાર અથવા વેતન રોજગાર માટે કૌશલ્ય પ્રદાન કરીને જરૂરિયાતમંદ મહાત્મા ગાંધી NREGA લાભાર્થીઓની આજીવિકામાં સુધારો કરી રહ્યો છે. અત્યાર સુધીમાં, પ્રોજેક્ટ UNNATI હેઠળ કુલ 18,166 ઉમેદવારોને તાલીમ આપવામાં આવી છે.
આ પ્રોજેક્ટનો હેતુ પરિવારના એક પુખ્ત સભ્ય  માટે તાલીમ આપવા માટે છે જેણે પ્રોજેક્ટ શરૂ થયાના વર્ષથી અગાઉના નાણાકીય વર્ષમાં મહાત્મા ગાંધી NREGA હેઠળ 100 દિવસનું કામ પૂર્ણ કર્યું છે. જે પરિવારમાંથી ઉમેદવારોની તાલીમ માટે પસંદગી કરવામાં આવે છે, તેઓ મહાત્મા ગાંધી NREGA હેઠળ 100 દિવસના કામનો આનંદ માણવાનું ચાલુ રાખે છે.
તાલીમ લઈ રહેલા ઉમેદવારને પ્રોજેક્ટની જોગવાઈઓ અનુસાર સંબંધિત રાજ્ય/કેન્દ્રશાસિત પ્રદેશમાં પ્રવર્તતા વેતન દર મુજબ મહત્તમ 100 દિવસના સમયગાળા માટે અને ઘર દીઠ એક કાર્યક્રમ માટે સ્ટાઈપેન્ડ ચૂકવવામાં આવે છે. સ્ટાઈપેન્ડ માટેનો સંપૂર્ણ ખર્ચ, વેતન નુકશાન વળતર સામે, સંપૂર્ણપણે કેન્દ્ર સરકાર દ્વારા વહન કરવામાં આવે છે.
અત્યાર સુધીમાં, 26 રાજ્યો અને 2 કેન્દ્રશાસિત પ્રદેશોમાં ત્રણ વર્ષના ગાળામાં આ પ્રોજેક્ટ હેઠળ કુલ 2,00,000 લાભાર્થીઓને તાલીમ આપવામાં આવશે. પ્રોજેક્ટ UNNATI હેઠળ કુલ 18,166 ઉમેદવારોને તાલીમ આપવામાં આવી છે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 199
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 193..53 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 16.46 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,93,53,58,865
|
|
બાકી ઉપલબ્ધ
|
|
16,46,70,800
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 193.53 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 16.46 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 106
પ્રધાનમંત્રીનું કાર્યાલય
પ્રધાનમંત્રીએ સંયુક્ત રાષ્ટ્રની સામાન્ય સભાને સંબોધન કર્યું
પ્રધાનમંત્રી શ્રી નરેન્દ્ર મોદીએ આજે ન્યૂયોર્ક ખાતે સંયુક્ત રાષ્ટ્રની સામાન્ય સભાનાં 74માં સત્રને સંબોધન કર્યુ હતું.
મહાત્મા ગાંધીને યાદ કરતાં પ્રધાનમંત્રીએ જણાવ્યું હતું કે વિશ્વની શાંતિ, પ્રગતિ અને વિકાસ માટે મહાત્મા ગાંધીએ આપેલો સત્ય અને અહિંસાનો સંદેશ આજે પણ સુસંગત છે.
પ્રધાનમંત્રીએ સરકારની સ્વચ્છ ભારત, આયુષમાન ભારત, જનધન યોજના અને ડિજિટલ ઓળખ  જેવી વિશાળ પરિવર્તનકારી પ્રજાલક્ષી પહેલો પર પ્રકાશ ફેંક્યો હતો. તેમણે ઉમેર્યુ હતુ કે જ્યારે ભારત આવી પહેલો હાથ ધરે છે ત્યારે તે સમગ્ર વિશ્વમાં આશા ઊભી કરે છે.
પ્રધાનમંત્રીએ એક વખત વપરાતાં પ્લાસ્ટિકનો ઉપયોગ નાબૂદ કરવા માટે ભારતની કટિબદ્ધતાનો ઉલ્લેખ કર્યો હતો. તેમણે આગામી પાંચ વર્ષમાં દરેક ઘર માટે પાણી, દરેક પરિવાર માટે આવાસ અને ટીબીના રોગની નાબૂદી માટે સરકારની પ્રતિબદ્ધતા અંગે માહિતી આપી હતી.
ભારતની સંસ્કૃતિ પર વિશેષ ભાર મૂકતા, પ્રધાનમંત્રીએ જણાવ્યું હતું કે લોક કલ્યાણ આપણા સાંસ્કૃતિક વલણનો એક ભાગ છે. તેમણે જણાવ્યું હતું કે જન ભાગીદારી દ્વારા જન કલ્યાણ આ સરકારનો મંત્ર છે.
પ્રધાનમંત્રીએ ઉમેર્યુ હતુ કે, 130 કરોડ ભારતીયોના સપનાઓ પૂર્ણ કરવા ઉપરાંત સરકારના પ્રયત્નો સમગ્ર વિશ્વ માટે લાભદાયક સાબિત થશે. તેમણે જણાવ્યું હતું કે, “અમે માત્ર અમારા લોકોના કલ્યાણ માટે કામ કરી રહ્યાં નથી પરંતુ સમગ્ર વિશ્વના કલ્યાણ માટે કાર્યરત છીએ. સૌનો સાથ, સૌનો વિકાસ અને સૌનો વિશ્વાસ અમારો વિકાસમંત્ર છે.”
સમગ્ર વિશ્વ માટે આતંકવાદને સૌથી મોટો પડકાર ગણાવતાં, પ્રધાનમંત્રીએ માનવતા ખાતર આતંકવાદ સામે એકજૂથ થવાની અપીલ કરી હતી. પ્રધાનમંત્રીએ જણાવ્યું હતું કે, “ભારત એક એવો દેશ છે જેણે વિશ્વને યુદ્ધ નહીં પરંતુ બુદ્ધનો શાંતિનો સંદેશ આપ્યો છે.” તેમણે સંયુક્ત રાષ્ટ્રોના શાંતિ અભિયાનોમાં ભારતે આપેલા યોગદાનનો પણ ઉલ્લેખ કર્યો હતો.
પ્રધાનમંત્રીએ આંતરરાષ્ટ્રીય સમુદાયને બહુપક્ષતાવાદને નવી દિશા આપવા અપીલ કરી હતી. તેમણે જણાવ્યું હતું કે વિશ્વ એક નવા યુગમાંથી પસાર થઇ રહ્યું છે અને દેશો પાસે તેમની સીમાઓના બંધનની અંદર મર્યાદિત રાખવાનો કોઇ વિકલ્પ નથી. પ્રધાનમંત્રીએ કહ્યું હતું કે, “વિભાજિત વિશ્વ કોઇના હિતમાં નથી. આપણે બહુપક્ષતાવાદ અને સંયુક્ત રાષ્ટ્રોના પુનઃનિર્માણને ગતિ આપવી જ જોઇએ.”
વિવિધ વૈશ્વિક પડકારોના સમાધાન માટે સામૂહિક પ્રયાસો પ્રાપ્ત કરવા માટે પ્રધાનમંત્રીએ તમિલ તત્વજ્ઞાની કાનિયન પુન્ગુન્દ્રનાર અને સ્વામી વિવેકાનંદના વાક્યો ટાંક્યા હતા. તેમણે જણાવ્યું હતું કે ‘સંવાદિતતા અને શાંતિ’ વિશ્વની સૌથી વિશાળ લોકશાહીનો બાકીના વિશ્વને સંદેશ છે.
જળવાયુ પરિવર્તન વિશે વાત કરતાં પ્રધાનમંત્રીએ જણાવ્યું હતું કે માથાદીઠ ઉત્સર્જનની દૃષ્ટીએ ગ્લોબલ વૉર્મિંગમાં ભારતનો ફાળો ખૂબ જ ઓછો છે તેમ છતા તેની સામે પગલાં લેવામાં ભારત અગ્રેસર છે. આ સંદર્ભમાં તેમણે 450 ગીગાવૉટ નવીનીકરણીય ઊર્જા લક્ષ્યાંક અને આંતરરાષ્ટ્રીય સૌર સંગઠનની રચના સહિત આબોહવા પરિવર્તન સામે તેમની સરકારે લીધેલા પગલાંઓ વિશે વિગતવાર માહિતી આપી હતી.
RP
(Visitor Counter : 191
રાષ્ટ્રપતિ સચિવાલય
દુર્ગા પૂજાની પૂર્વ સંધ્યાએ રાષ્ટ્રપતિની શુભેચ્છાઓ
રાષ્ટ્રપતિ શ્રી રામનાથ કોવિંદે દુર્ગા પૂજાની પૂર્વ સંધ્યાએ પોતાના સંદેશમાં કહ્યું છે:-
“દુર્ગા પૂજાના શુભ પ્રસંગે, હું ભારત અને વિદેશમાં રહેતા અમારા બધા સાથી નાગરિકોને મારી શુભકામનાઓ અને શુભેચ્છાઓ પાઠવું છું.
દેવી દુર્ગા શક્તિનું પ્રતીક છે અને નારી-શક્તિનું દિવ્ય સ્વરૂપ પણ છે. દુર્ગા પૂજા અનિષ્ટ પર સારાના વિજયની ઉજવણી છે. મા દુર્ગાના નવ જુદા જુદા સ્વરૂપો જીવન અને પ્રકૃતિના જોડાણના વિવિધ પાસાઓને રજૂ કરે છે.
આ તહેવારના અવસર પર ચાલો આપણે એવા સમાજનું નિર્માણ કરવાનો સંકલ્પ કરીએ જ્યાં મહિલાઓને પહેલા કરતા વધારે સન્માન આપવામાં આવે અને રાષ્ટ્ર નિર્માણની પ્રક્રિયામાં સમાન ભાગીદારી પ્રાપ્ત થાય.
હું ભગવાનને પ્રાર્થના કરું છું કે આ આનંદમય તહેવાર નાગરિકો વચ્ચે શાંતિ, બંધુત્વ અને એકતાની ભાવનાથી ચિહ્નિત થાય અને આપણે આપણા રાષ્ટ્રની સેવા અને પ્રગતિ માટે પોતાને સમર્પિત કરીએ.”
રાષ્ટ્રપતિનો સંદેશ જોવા માટે અહીં ક્લિક કરો -
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 225
પ્રધાનમંત્રીનું કાર્યાલય
પ્રધાનમંત્રીએ ઇકો-ફ્રેન્ડલી અને ટકાઉ વિકાસ સાથે સંકળાયેલા તમામને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ પર્યાવરણને અનુકૂળ અને ટકાઉ વિકાસ સાથે સંકળાયેલા તમામને અભિનંદન પાઠવ્યા છે. શ્રી મોદીએ કહ્યું છે કે આનાથી ઇન્ફ્રા સર્જન અને સર્ક્યુલર ઈકોનોમી, બંનેને પ્રોત્સાહન મળશે.
બોર્ડર રોડ ઓર્ગેનાઈઝેશનના ટ્વીટના જવાબમાં, પ્રધાનમંત્રીએ કહ્યું;
"ઇન્ફ્રા ક્રિએશન અને સર્ક્યુલર ઇકોનોમી, બંનેને પ્રોત્સાહન મળશે. આ પ્રયાસ સાથે સંકળાયેલા તમામને અભિનંદન."
YP/GP/NP
(
મંત્રીમંડળ
આર્મ્ડ ફોર્સિસ હેડ ક્વાર્ટર્સ સિવિલ સર્વિસિસમાં નિયમિત ધોરણે પ્રિન્સિપલ ડિરેક્ટરની 7 જગાઓ અને ડિરેક્ટરની 36 જગાઓ ઊભી કરવા માટે કેબિનેટની મંજૂરી
પ્રધાન મંત્રી શ્રી નરેન્દ્ર મોદીના અધ્યક્ષ પદે મળેલી કેન્દ્ર સરકારની કેબિનેટે આજે આર્મ્ડ ફોર્સિસ હેડ ક્વાર્ટર્સ  સિવિલ સર્વિસિસ, સંરક્ષણ મંત્રાલયમાં પુનઃગઠનના ભાગ તરીકે પ્રિન્સિપલ ડિરેક્ટરની 7 જગાઓ અને ડિરેક્ટરની 36 જગાઓ નિયમિત ધોરણે ઊભી કરવા માટે મંજૂરી આપી છે.
એએફએચક્યુ સિવિલ સર્વિસીસમાં નિયમિત જગાઓ ઊભી કરવાથી કેડરમાં આવેલી સ્થિરતા દૂર થશે. આ પગલું બહેતર કેડર મેનેજમેન્ટ અને સર્વિસની કાર્યક્ષમતામાં સુધારો લાવવા માટે મહત્વનું ગણાશે. આ એક નવતર પ્રકારનું પગલું છે, જેનાથી કોઈ વધારાનો ખર્ચ થશે નહીં, પણ કેડર મેનેજમેન્ટ અને તેના બહેતર ઉપયોગની દ્રષ્ટિએ લાભદાયી બનશે.
બઢતીઓ આપવાને બદલે નિયમિત જગાઓ ઊભી કરવાથી કેડર મેનેજમેન્ટમાં વધુ પારદર્શકતાની ખાતરી રહેશે. નિયમિત જગાઓ ઉપર ઉચ્ચ સ્તરની જવાબદારી લાદવાને પરિણામે એએફએચક્યુ, સીએસ ઓફિસરોની ઉત્પાદકતા અને જવાબદેહિતામાં વધારો થશે.
(Visitor Counter : 59
પશુ સંવર્ધન, ડેરી અને મત્સ્ય ઉછેર મંત્રાલય
શ્રી પરશોત્તમ રૂપાલાએ ભારતની પ્રથમ એનિમલ હેલ્થ સમિટનું ઉદ્ઘાટન કર્યું
શ્રી રૂપાલાએ પશુધન ક્ષેત્રમાં સહકારી ચળવળને મજબૂત કરવાની જરૂરિયાત પર ભાર મૂક્યો
કેન્દ્રીય મત્સ્યોદ્યોગ, પશુપાલન અને ડેરી મંત્રી શ્રી પરશોત્તમ રૂપાલાએ જણાવ્યું હતું કે પશુધન ક્ષેત્રે સહકારી ચળવળને મજબૂત કરવાની જરૂર છે. ફર્સ્ટ ઈન્ડિયા એનિમલ હેલ્થ સમિટ 2022નું ઉદ્ઘાટન કરતાં, તેમણે પશુઓના સારા સ્વાસ્થ્યને સુનિશ્ચિત કરવા માટે આયુર્વેદનો વધુ ઉપયોગ કરવાનું આહ્વાન કર્યું.
દેશની ખાદ્ય અને પોષણ સુરક્ષા, ગ્રામીણ આવક અને સમૃદ્ધિ અને એકંદર આર્થિક વિકાસના વ્યાપક ઉદ્દેશ્ય તરફ પશુ આરોગ્યના મહત્વને સમજવા માટે એનએએસસી કોમ્પ્લેક્સ, નવી દિલ્હી ખાતે પ્રથમ ભારતીય પશુ આરોગ્ય સમિટ 2022 યોજવામાં આવી હતી.
ઈન્ડિયન ચેમ્બર ઓફ ફૂડ એન્ડ એગ્રીકલ્ચર  અને એગ્રીકલ્ચર ટુડે ગ્રુપ દ્વારા આયોજિત 'ઈન્ડિયા એનિમલ હેલ્થ સમિટ 2022'ના ઉદ્ઘાટન સમારોહમાં શ્રી રૂપાલા મુખ્ય અતિથિ હતા. તેમણે કહ્યું કે પશુઓના સારા સ્વાસ્થ્યની ખાતરી કરીને, પશુચિકિત્સકો ખૂબ જ મહત્વપૂર્ણ ભૂમિકા ભજવી રહ્યા છે. શ્રી રૂપાલાએ રાષ્ટ્રની સેવામાં પશુચિકિત્સકોના કાર્યને યોગ્ય માન્યતા આપવા માટે જે પહેલ કરી શકાય તે અંગે સામાન્ય લોકો પાસેથી સૂચનો મગાવ્યા હતા.
આ પ્રસંગે બોલતા પશુપાલન અને ડેરી વિભાગના સચિવ શ્રી અતુલ ચતુર્વેદીએ જણાવ્યું હતું કે, પશુ આરોગ્ય એ એક આરોગ્યનું ખૂબ જ મુખ્ય ઘટક છે અને મોટા પાયે સમુદાયમાં પશુચિકિત્સકો માટે વધુ સન્માનની ખાતરી કરવાની જરૂર છે. તેમણે કહ્યું કે વિભાગ પ્રાણી રોગચાળાની સજ્જતાને સંબોધવા માટે પહેલ કરી રહ્યું છે.
બે-દિવસીય આ કાર્યક્રમમાં એનિમલ હેલ્થ પોલિસીની પહેલથી માંડીને બિઝનેસ એન્વાયર્નમેન્ટ અને એનિમલ હેલ્થ સેક્ટરમાં રોકાણની તકો જેવા વિષયો સુધીની પેનલ ચર્ચાઓનું આયોજન કરવામાં આવશે. વિકસિત થયેલી ચર્ચાઓ પછીથી દસ્તાવેજીકૃત કરવામાં આવશે અને અધિકારીઓને રજૂ કરવામાં આવશે.
ડૉ પ્રવીણ મલિક, કમિશનર, પશુપાલન; ડૉ.કે.એમ.એલ પાઠક, અધ્યક્ષ, ICFA પશુપાલન પરના કાર્યકારી જૂથ, ડૉ. ઉમેશ શર્મા, પ્રમુખ વેટરનરી કાઉન્સિલ ઑફ ઇન્ડિયા, ડૉ. ડાયેટર જોસેફ શિલિન્ગર, DDG, ઇન્ટરનેશનલ લાઇવસ્ટોક રિસર્ચ ઇન્સ્ટિટ્યૂટ, ડૉ. બી.એન. ત્રિપાઠી, DDG એનિમલ સાયન્સ, ICAR, ડૉ. એમજે ખાન, અધ્યક્ષ , ઈન્ડિયન ચેમ્બર ઓફ ફૂડ એન્ડ એગ્રીકલ્ચર અને શ્રીમતી મમતા જૈન, એડિટર અને સીઈઓ, એગ્રીકલ્ચર ટુડે ગ્રુપ આ કાર્યક્રમમાં હાજર હતા.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 146
પ્રધાનમંત્રીનું કાર્યાલય
પ્રધાનમંત્રીએ લોકોને પારસી નવા વર્ષ નવરોઝની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ પારસી નવા વર્ષ નવરોઝના પ્રસંગે લોકોને શુભેચ્છા પાઠવી છે.
એક ટ્વિટમાં પ્રધાનમંત્રીએ કહ્યું;
"પારસી નવા વર્ષની શુભેચ્છાઓ. પ્રાર્થના કરું છું કે આ વર્ષ સુખ, સમૃદ્ધિ અને સૌને માટે સારું સ્વાસ્થ્ય લઈને આવે. ભારત વિવિધ ક્ષેત્રોમાં પારસી સમુદાયના ઉત્કૃષ્ટ યોગદાનને હંમેશા યાદ કરે છે.
નવરોઝ મુબારક! "
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 58.14 કરોડ લોકોને રસી આપવામાં આવી
સક્રિય કેસ કુલ કેસનાં 1.09% થયા માર્ચ 2020 બાદ સૌથી ઓછા
ભારતમાં સક્રિય કેસનું ભારણ 3,53,398 થયું 152 દિવસમાં સૌથી ઓછા
સાજા થવાનો દર હાલમાં 97.57% નોંધાયો માર્ચ 2020 બાદ સૌથી વધુ
છેલ્લા 24 કલાકમાં ભારતમાં 30,948 નવા કેસ નોંધાયા
દેશમાં અત્યાર સુધીમાં કુલ 3,16,36,469 દર્દીઓ સાજા થયા
છેલ્લા 24 કલાકમાં 38,487 દર્દીઓ સાજા થયા
સાપ્તાહિક પોઝિટિવીટી 2.00% છે, જે છેલ્લા 58 દિવસથી 3%થી ઓછો છે
દૈનિક પોઝિટિવીટી દર 1.95% પહોંચ્યો, જે છેલ્લા 27 દિવસથી 3%થી ઓછો છે
પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 50.62 કરોડ પરીક્ષણો કરવામાં આવ્યા
SD/GP/BT
(
સંરક્ષણ મંત્રાલય
સૈનિક શાળાઓની સ્થાપના
સરકારે એનજીઓ/ખાનગી શાળાઓ/રાજ્ય સરકારો સાથેની ભાગીદારીમાં 100 નવી સૈનિક શાળાઓની સ્થાપનાની પહેલને વર્ગ પ્રમાણે ધોરણ 6 થી શરૂ કરીને, શક્ય તેટલા રાજ્યો અને કેન્દ્રશાસિત પ્રદેશોને આવરી લેવાના પ્રયાસ સાથે મંજૂરી આપી છે. સૈનિક સ્કૂલ સોસાયટી, સંરક્ષણ મંત્રાલયના નેજા હેઠળ. ભારત સરકાર મેરિટ-કમ-મીન્સ પર પ્રતિ વર્ષ વર્ગ દીઠ 50 વિદ્યાર્થીઓની ઉપલી મર્યાદા) માન્ય શાળા માટે, 50% સુધીની ફી  વર્ગની 50% સુધીની શક્તિ  માટે વાર્ષિક સમર્થન આપશે. .
જ્યાં સુધી નવી સૈનિક શાળાઓની ફાળવણીનો સંબંધ છે ત્યાં સુધી, વિવિધ રાજ્યો/કેન્દ્રશાસિત પ્રદેશોમાં 100 નવી સૈનિક શાળાઓનું પ્રો-રેટા વિતરણ તે ચોક્કસ રાજ્ય/કેન્દ્રશાસિત પ્રદેશમાં જિલ્લાઓની સંખ્યાના પ્રમાણમાં કરવામાં આવ્યું છે. આ પહેલ તમામ NGO/ખાનગી/રાજ્ય સરકારી શાળાઓ માટે ખુલ્લી છે જેઓ અરજી કરવા માગે છે. એપ્લિકેશન આ હેતુ માટે ઘડવામાં આવેલી લાયકાતની આવશ્યકતાઓને પૂર્ણ કરવા અને ભાગીદારી મોડમાં નવી સૈનિક શાળાઓના નિયમો અને વિનિયમો સાથે સંમત થવા અને સૈનિક સ્કૂલ સોસાયટી સાથેના મેમોરેન્ડમ ઑફ એગ્રીમેન્ટ પર હસ્તાક્ષર કરવાના આધારે મંજૂરીને આધીન રહેશે અને તે સંખ્યા સુધી મર્યાદિત છે.
આ માહિતી રક્ષા રાજ્ય મંત્રી શ્રી અજય ભટ્ટે 25 માર્ચ, 2022 ના રોજ લોકસભામાં શ્રી જુઆલ ઓરામ અને અન્યોને લેખિત જવાબમાં આપી હતી.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 187
રેલવે મંત્રાલય
ભારતીય રેલવેએ IRCTC વેબસાઇટ/એપ દ્વારા ટિકિટની ઓનલાઈન બુકિંગની મર્યાદા વધારી
મુસાફરોની સુવિધા માટે, ભારતીય રેલવેએ આધાર લિંક ન હોય તેવા યુઝર આઈડી દ્વારા મહિનામાં મહત્તમ 6 ટિકિટ બુક કરવાની મર્યાદા વધારીને 12 ટિકિટ કરવાનો અને એક મહિનામાં મહત્તમ 12 ટિકિટ બુક કરવાની મર્યાદા વપરાશકર્તા ID દ્વારા 24 ટિકિટ કરવાનો નિર્ણય લીધો છે. જે આધાર સાથે જોડાયેલ છે અને જે ટિકિટ બુક કરાવવાની છે તેમાંના એક પેસેન્જર આધાર દ્વારા ચકાસી શકાય છે.
હાલમાં, આધાર લિંક્ડ ન હોય તેવા યુઝર આઈડી દ્વારા આઈઆરસીટીસી વેબસાઈટ/એપ પર મહિનામાં વધુમાં વધુ 6 ટિકિટો ઓનલાઈન બુક કરી શકાય છે અને આધાર લિંક કરેલ છે તેના પર આઈઆરસીટીસી વેબસાઈટ/એપ પર એક મહિનામાં વધુમાં વધુ 12 ટિકિટો આઈઆરસીટીસી વેબસાઈટ/એપ પર ઓનલાઈન બુક કરી શકાય છે. બુક કરાવવાની ટિકિટમાંના મુસાફરોમાંથી એક આધાર દ્વારા ચકાસી શકાય છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 164
સ્વાસ્થ્ય અને પરિવાર કલ્યાણ મંત્રાલય
કોવિડ-19: માન્યતા વિ. હકીકતો
6ઠ્ઠી જાન્યુઆરી 2022ની ECI બેઠકમાં કેન્દ્રીય આરોગ્ય મંત્રાલયની ટિપ્પણીઓ પર મીડિયા અહેવાલોમાં ખોટી માહિતી રજૂ કરાઈ છે, પાયાવિહોણા અને ભ્રામક છે.
કેન્દ્રીય આરોગ્ય મંત્રાલયે ECI સમક્ષ ચૂંટણી યોજાવાની છે એ પાંચ રાજ્યોમાં કોવિડ પ્રસાર અને રસીકરણ કવરેજની સ્થિતિ રજૂ કરી.
કેટલાક મીડિયા અહેવાલો સૂચવે છે કે કેન્દ્રીય આરોગ્ય અને પરિવાર કલ્યાણ મંત્રાલયે ગઈકાલે ભારતીય ચૂંટણી પંચ  સાથેની બેઠકમાં સૂચન કર્યું હતું કે "દેશમાં કોવિડની પરિસ્થિતિ વિશે ચિંતા કરવા જેવું કંઈ નથી" અને "મતદાન યોજાનારા રાજ્યોમાં ઓમિક્રોનના બહુ ઓછા કેસોને ધ્યાનમાં રાખીને એલાર્મ અથવા ચિંતાને કોઈ કારણ નથી.”. આવા અહેવાલો અત્યંત ખોટા, ભ્રામક અને સત્યથી દૂર છે. આ અહેવાલોમાં રોગચાળાની વચ્ચે ખોટી માહિતી ઝુંબેશ શરૂ કરવાની ખૂબ જ ઊંચી વૃત્તિ છે.
કેન્દ્રીય આરોગ્ય સચિવે ECI સાથેની તેમની બેઠકમાં દેશમાં કોવિડ તેમજ ઓમિક્રોનના ફેલાવાની સમગ્ર વૈશ્વિક અને સ્થાનિક સ્થિતિ રજૂ કરી હતી. કોવિડ કેસોની વધતી જતી સંખ્યાના નિયંત્રણ અને વ્યવસ્થાપન માટે રાજ્યોમાં જાહેર આરોગ્ય પ્રતિસાદની તૈયારીની સ્થિતિ પર પણ વિગતો રજૂ કરવામાં આવી હતી. પ્રેઝન્ટેશનનું ધ્યાન મતદાન યોજાવાનું છે એવા 5 રાજ્યો અને તેમના પડોશી રાજ્યો પર હતું.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 138.35 કરોડ લોકોને રસી આપવામાં આવી
ભારતમાં સક્રિય કેસનું ભારણ 79,097 થયું, 574 દિવસમાં સૌથી ઓછું
સક્રિય કેસ કુલ કેસનાં 1% કરતા ઓછા છે, હાલમાં 0.23% છે, માર્ચ 2020 પછી સૌથી ઓછા
સાજા થવાનો દર હાલમાં 98.40% નોંધાયો, માર્ચ 2020થી સૌથી વધુ
છેલ્લા 24 કલાકમાં 8,043 દર્દીઓ સાજા થયા, કુલ વધીને 3,41,95,060 દર્દીઓ સાજા થયા
છેલ્લા 24 કલાકમાં ભારતમાં 5,326 નવા કેસ નોંધાયા, 581 દિવસમાં સૌથી ઓછા
દૈનિક પોઝિટિવીટી દર 0.53% પહોંચ્યો, છેલ્લા 78 દિવસથી 2% કરતા ઓછો
સાપ્તાહિક પોઝિટિવીટી દર છેલ્લા 37 દિવસથી 1% કરતા ઓછો થઈ ગયો છે, હાલમાં 0.59% છે
કુલ 66.51 કરોડ પરીક્ષણો કરવામાં આવ્યા
ઓમિક્રોન વેરિયન્ટની રાજ્ય મુજબ સ્થિતિ
|
|
નંબર.
|
|
રાજ્ય
|
|
ઓમિક્રોનના કેસની સંખ્યા
|
|
ડિસ્ચાર્જ/ રિકવર્ડ/માઈગ્રેટેડ
|
|
1
|
|
મહારાષ્ટ્ર
|
|
54
|
|
28
|
|
2
|
|
દિલ્હી
|
|
54
|
|
12
|
|
3
|
|
તેલંગણા
|
|
20
|
|
0
|
|
4
|
|
કર્ણાટક
|
|
19
|
|
15
|
|
5
|
|
રાજસ્થાન
|
|
18
|
|
18
|
|
6
|
|
કેરાલા
|
|
15
|
|
0
|
|
7
|
|
ગુજરાત
|
|
14
|
|
0
|
|
8
|
|
ઉત્તર પ્રદેશ
|
|
2
|
|
2
|
|
9
|
|
આંધ્ર પ્રદેશ
|
|
1
|
|
1
|
|
10
|
|
ચંદિગઢ
|
|
1
|
|
0
|
|
11
|
|
તામિલનાડુ
|
|
1
|
|
0
|
|
12
|
|
પશ્ચિમ બંગાળ
|
|
1
|
|
1
|
|
|
|
કુલ
|
|
200
|
|
77
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 155
પ્રધાનમંત્રીનું કાર્યાલય
પ્રધાનમંત્રીએ સતીશ ગુજરાલના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ સતીશ ગુજરાલના નિધન પાર શોક વ્યક્ત કર્યો હતો.
પ્રધાનમંત્રીએ જણાવ્યું હતું કે, “સતીશ ગુજરાલજી બહુમુખી પ્રતિભા ધરાવતા વ્યક્તિ હતા. એમણે પોતાની રચનાત્મકતા અને સંકલ્પશક્તિના સહારે વિપત્તિઓ પર વિજય પ્રાપ્ત કર્યો હતો. એ કારણે એમનું સન્માન કરવામાં આવતું હતું. એમની બૌદ્ધિક લાલસા તેમને દૂરના ક્ષેત્રો સુધી દોરી ગઈ પરંતુ તેઓ હંમેશા પોતાના મૂળ સાથે જોડાયેલા રહ્યા. તેમના નિધનથી દુઃખી છું. ઓમ શાંતિ”
GP/RP
(